पटेलनगर थाना क्षेत्र के तेलपुर में रविवार शाम करीब सवा 6 बजे विकासनगर जा रही तेज रफ्तार बस ने स्कूटी सवार मां-बेटी को कुचल दिया. आस-पास के लोगों ने पुलिस की मदद से मां-बेटी को बस के नीचे से निकालने के बाद महंत इंदिरेश अस्पताल पहुंचाया. जहां डाक्टरों ने दोनों को मृत घोषित कर दिया. पटेलनगर इंस्पेक्टर सूर्यभूषण नेगी ने बताया कि बस दुर्घटना में मृत महिला की पहचान भावना (37) पत्‍‌नी सुरेश सिंह और उनकी बेटी गरिमा (18) निवासी सिंहनीवाला, सहसपुर के रूप में हु़ई. बताया कि मां-बेटी बाजार से शॉपिंग कर घर लौट रही थीं. बस चालक को हिरासत में ले लिया गया है, तहरीर मिलने के बाद केस दर्ज किया जाएगा. बस को सीज कर दिया है. उधर, लोगों ने आरोप लगाया कि बस चालक नशे में था, इस पर पुलिस ने आरोपित का मेडिकल कराया.